**Lietuvos grūdų supirkimo įmonės šių metų rugsėjį eksportavo 311,989 tūkst. t grūdų. Didžiąją (98 proc.) eksportuotų grūdų dalį sudarė kviečiai (305,638 tūkst. t). Juos Lietuvos grūdų supirkimo įmonės eksportavo į Latviją, Vokietiją, Italiją, Ispaniją, Didžiąją Britaniją, Norvegiją, Saudo Arabiją ir Pietų Afrikos Respubliką (vidutinė kaina – 175,27 EUR/t).**

**Miežiai (1 292,24 t) buvo eksportuoti į Lenkiją ir Estiją (vidutinė kaina – 155,90 EUR/t), o kvietrugiai (3 932,41 t) – į Latviją ir Ispaniją (vidutinė kaina – 169,67 EUR/t).**

**Žirniai ir pupos (12,884 tūkst. t) eksportuoti į Latviją, Lenkiją, Olandiją ir Egiptą (vidutinė kaina – 225,68 EUR/t).**

**Rapsų eksportas 2019 m. rugsėjo mėnesį, palyginti su praėjusių metų analogišku laikotarpiu, buvo net 9 kartus didesnis ir sudarė 181,808 tūkst. t. Jie išvežti į Latviją, Olandiją, Suomiją, Belgiją, Didžiąją Britaniją, Šveicariją ir Vokietija (vidutinė kaina – 364,01 EUR/t).**

**Lietuvos grūdų supirkimo įmonės 2019 m. rugsėjo mėnesį iš viso importavo 13,791 tūkst. t kviečių – tai 2,4 karto daugiau negu buvo importuota praėjusių metų rugsėjo mėn. Kviečiai importuoti iš Latvijos ir Rusijos (vidutinė kaina – 164,21 EUR/t).**

**Šaltinis: ŽŪIKVC (LŽŪMPRIS)  
Grūdų ir rapsų sektoriaus informaciją parengė D. Pyrantienė, R. Banionienė ir G. Garliauskienė, tel. (8~37) 397 227**